title: 2007/834/ES,Euratom: Rozhodnutie Rady a Komisie z  22. novembra 2007 o pozícii, ktorú majú zaujať spoločenstvá v správnej rade Medzinárodného strediska pre vedu a technológiu, pokiaľ ide o pristúpenie Švajčiarskej konfederácie k Dohode o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a Európskym spoločenstvom pre atómovú energiu a Európskym hospodárskym spoločenstvom vystupujúcimi ako jedna zmluvná strana

text:
               15.12.2007

               SK

               Úradný vestník Európskej únie

               L 330/29

      ROZHODNUTIE RADY A KOMISIE

   z 22. novembra 2007
   o pozícii, ktorú majú zaujať spoločenstvá v správnej rade Medzinárodného strediska pre vedu a technológiu, pokiaľ ide o pristúpenie Švajčiarskej konfederácie k Dohode o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a Európskym spoločenstvom pre atómovú energiu a Európskym hospodárskym spoločenstvom vystupujúcimi ako jedna zmluvná strana
   (2007/834/ES, Euratom)
   RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 300 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101,
   so zreteľom na nariadenie Rady (EHS) č. 3955/92 z 21. decembra 1992 týkajúce sa uzavretia Dohody, v mene Európskeho hospodárskeho spoločenstva, o založení Medzinárodného centra pre vedu a techniku medzi Spojenými štátmi americkými, Japonskom, Ruskou federáciou vystupujúcou ako jedna strana a Európskym spoločenstvom pre jadrovú energiu a Európskym hospodárskym spoločenstvom (1), a najmä na jeho článok 3 ods. 1, 3 a 4, a na nariadenie Komisie (Euratom) č. 3956/92 z 21. decembra 1992 o závere Európskeho spoločenstva pre atómovú energiu z Dohody o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a, konajúc ako jedna strana, Európskym spoločenstvom pre atómovú energiu a Európskym hospodárskym spoločenstvom (2), a najmä na jeho článok 3,
   so zreteľom na návrh Komisie,
   keďže:

               (1)

               Európske spoločenstvo pre atómovú energiu a Európske hospodárske spoločenstvo vystupujúce ako jedna strana (ďalej len „spoločenstvá“) uzavreli 21. decembra 1992 Dohodu o založení Medzinárodného strediska pre vedu a technológiu (ďalej len „dohoda“).

               (2)

               Dňa 27. februára 2007 Švajčiarska konfederácia oznámila správnej rade Medzinárodného strediska pre vedu a technológiu (ďalej len „správna rada“), že má v úmysle pristúpiť k dohode.

               (3)

               V súlade s článkom XIII dohody je schválenie tohto pristúpenia úlohou správnej rady.

               (4)

               Spoločenstvá sú v správnej rade zastúpené predsedníctvom Rady a Komisiou,

         ROZHODLI TAKTO:
   Článok 1
   Pristúpenie Švajčiarskej konfederácie k Dohode o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a Európskym spoločenstvom pre atómovú energiu a Európskym hospodárskym spoločenstvom vystupujúcimi ako jedna strana sa týmto v mene Spoločenstiev schvaľuje.
   Článok 2
   Zástupcovia predsedníctva Rady a zástupcovia Komisie v správnej rade sa týmto splnomocňujú, aby schválili pristúpenie Švajčiarskej konfederácie k dohode.

      V Bruseli 22. novembra 2007

            Za Komisiu

            predseda

         José Manuel BARROSO

            Za Radu

            predseda

         M. PINHO

      (1)  Ú. v. ES L 409, 31.12.1992, s. 1.

      (2)  Ú. v. ES L 409, 31.12.1992, s. 10.


title: 2006/557/ES: Rozhodnutie Komisie z  8. augusta 2006 , ktorým sa mení a dopĺňa rozhodnutie 2005/802/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu chloridu draselného s pôvodom v Ruskej federácii

text:
               9.8.2006

               SK

               Úradný vestník Európskej únie

               L 218/22

      ROZHODNUTIE KOMISIE

   z 8. augusta 2006,
   ktorým sa mení a dopĺňa rozhodnutie 2005/802/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu chloridu draselného s pôvodom v Ruskej federácii
   (2006/557/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 8,
   po porade s Poradným výborom,
   keďže:

               (1)

               Nariadením (EHS) č. 3068/92 (2) („pôvodné nariadenie“) Rada uložila konečné antidumpingové clá na dovoz chloridu draselného (ďalej len „potaš“ alebo „príslušný výrobok“) s pôvodom okrem iného v Bielorusku a Rusku.

               (2)

               Po preskúmaní uplynutia platnosti podľa článku 11 ods. 2 a predbežnom preskúmaní podľa článku 11 ods. 3 základného nariadenia („predchádzajúce preskúmanie“) Rada nariadením (ES) č. 969/2000 (3) rozhodla, že uvedené opatrenia by mali byť zachované, a zmenila formu týchto opatrení. Opatrenia boli uložené vo forme pevnej čiastky v eurách na tonu pre rôzne kategórie a triedy potaše.

               (3)

               Nariadením (ES) č. 992/2004 (4) Rada poskytla oslobodenie od antidumpingových ciel na dovoz do členských štátov, ktoré do Európskej únie pristúpili 1. mája 2004 („EÚ 10“), uskutočnené za podmienok ponúk osobitných záväzkov (ďalej len „záväzky v súvislosti s rozšírením“), a splnomocnila Komisiu na prijatie týchto záväzkov v súvislosti s rozšírením. Na tomto základe a v súlade s článkom 8, článkom 11 ods. 3, článkom 21 a článkom 22 písm. c) základného nariadenia Komisia nariadením (ES) č. 1002/2004 (5) prijala záväzky v súvislosti s rozšírením od i) vyvážajúceho výrobcu v Bielorusku spolu so spoločnosťami so sídlom v Rakúsku, Litve a Rusku, ii) vyvážajúceho výrobcu v Rusku spolu so spoločnosťami so sídlom v Rusku a Rakúsku a iii) vyvážajúceho výrobcu v Rusku spolu so spoločnosťou, ktorá mala v čase prijatia sídlo na Cypre.

               (4)

               Nariadením (ES) č. 858/2005 (6) Komisia prijala nové záväzky od uvedených vyvážajúcich výrobcov do 13. apríla 2006.

               (5)

               Po dvoch samostatných čiastočných predbežných revíznych preskúmaniach podľa článku 11 ods. 3 základného nariadenia, požadovaných ruskými vyvážajúcimi výrobcami JSC Silvinit a JSC Uralkali, Rada nariadením (ES) č. 1891/2005 zmenila a doplnila nariadenie (EHS) č. 3068/92 a nahradila pevné čiastky ciel individuálnymi clami ad valorem pre všetky druhy potaše vyrábané týmito ruskými spoločnosťami. Rozhodnutím 2005/802/ES7 (7) Komisia prijala záväzky ponúknuté spoločnosťami JSC Silvinit a JSC Uralkali. V tom čase mala spoločnosť JSC Silvinit exkluzívneho distribútora, spoločnosť JSC International Potash Company v Moskve, s ktorým spoločnosť JSC Silvinit ponúkla záväzok spoločne.

               (6)

               V januári 2006 spoločnosť JSC Silvinit informovala Komisiu o svojom želaní zmeniť svoje predajné kanály do Spoločenstva a zaradiť spoločnosť Polyfer Handels GmbH, Viedeň, Rakúsko ako distribútora. Na zohľadnenie tejto zmeny spoločnosť JSC Silvinit požiadala, aby sa relevantné ustanovenia rozhodnutia 2005/802/ES zodpovedajúcim spôsobom zmenili a doplnili. S týmto cieľom spoločnosť JSC Silvinit spolu so spoločnosťou JSC International Potash Company a spoločnosťou Polyfer Handels GmbH spolu ponúkli revidovaný záväzok.

               (7)

               V tejto súvislosti sa dospelo k záveru, že zaradenie spoločnosti Polyfer Handels GmbH do predajných kanálov spoločnosti JSC Silvinit neovplyvnilo funkčnosť alebo účinné monitorovanie záväzku.

               (8)

               Vzhľadom na uvedené skutočnosti sa považovalo za primerané zodpovedajúcim spôsobom zmeniť a doplniť normatívnu časť rozhodnutia 2005/802/ES,

         ROZHODLA TAKTO:
   Článok 1
   Článok 1 rozhodnutia 2005/802/ES sa nahrádza takto:

      „Článok 1
      Záväzky ponúknuté vyvážajúcimi výrobcami a spoločnosťami uvedenými ďalej v súvislosti s antidumpingovým konaním týkajúcim sa dovozu chloridu draselného s pôvodom v Ruskej federácii sa týmto prijímajú.

                  Krajina

                  Spoločnosť

                  Doplnkový kód Taric

                  Ruská federácia

                  Vyrobený spoločnosťou JSC Silvinit, Solikamsk, Rusko a predávaný spoločnosťou JSC International Potash Company, Moskva, Rusko alebo spoločnosťou Polyfer Handels GmbH, Viedeň, Rakúsko prvému nezávislému zákazníkovi v Spoločenstve, ktorý koná ako dovozca

                  A695

                  Ruská federácia

                  Vyrobený a predávaný spoločnosťou JSC Uralkali, Berezniki, Rusko alebo vyrobený spoločnosťou JSC Uralkali, Berezniki, Rusko a predávaný spoločnosťou Uralkali Trading SA, Ženeva, Švajčiarsko prvému nezávislému zákazníkovi v Spoločenstve, ktorý koná ako dovozca

                  A520“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 8. augusta 2006

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. ES L 308, 24.10.1992, s. 41. Nariadenie naposledy zmenené a doplnené nariadením (ES) č. 1891/2005 (Ú. v. EÚ L 302, 19.11.2005, s. 14).

      (3)  Ú. v. ES L 112, 11.5.2000, s. 4.

      (4)  Ú. v. EÚ L 182, 19.5.2004, s. 23.

      (5)  Ú. v. EÚ L 183, 20.5.2004, s. 16. Nariadenie zmenené a doplnené nariadením (ES) č. 588/2005 (Ú. v. EÚ L 98, 16.4.2005, s. 11).

      (6)  Ú. v. EÚ L 143, 7.6.2005, s. 11.

      (7)  Ú. v. EÚ L 302, 19.11.2005, s. 79.


title: 2007/397/ES: Rozhodnutie Komisie z  8. júna 2007 , ktorým sa ustanovuje skupina odborníkov na demografické otázky

text:
               12.6.2007

               SK

               Úradný vestník Európskej únie

               L 150/5

      ROZHODNUTIE KOMISIE

   z 8. júna 2007,
   ktorým sa ustanovuje skupina odborníkov na demografické otázky
   (2007/397/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 140,
   keďže:

               (1)

               V článku 140 Zmluvy o založení Európskeho spoločenstva sa stanovuje, že Komisia podporuje spoluprácu medzi členskými štátmi a uľahčuje koordináciu ich činnosti vo všetkých oblastiach sociálnej politiky.

               (2)

               V súlade s oznámením Komisie z 12. októbra 2006 pod názvom Demografická budúcnosť Európy – Pretvorme výzvu na príležitosť sa Komisia rozhodla vytvoriť skupinu vládnych odborníkov.

               (3)

               Úlohou skupiny bude prispievať k rozvoju politík na prispôsobenie sa demografickým zmenám.

               (4)

               Vzájomné dopĺňanie a kontrola nadbytočných opatrení sa zabezpečí prostredníctvom činnosti ďalších európskych skupín a výborov, ktoré sa zaoberajú demografickými otázkami, najmä prostredníctvom Výboru pre zamestnanosť, Výboru pre sociálnu ochranu, Výboru pre hospodársku politiku, Hospodárskeho a finančného výboru, Poradného výboru pre rovnosť žien a mužov a skupiny na vysokej úrovni na presadzovanie rodového hľadiska. Komisia ich bude informovať o činnosti skupiny odborníkov na demografické otázky.

               (5)

               Skupina bude zložená zo zástupcov vlád členských štátov a z nezávislých odborníkov.

               (6)

               Preto je potrebné zriadiť skupinu odborníkov na demografické otázky, spresniť jej funkčné obdobie a definovať jej štruktúru,

         ROZHODLA TAKTO:
   Článok 1
   Pri Komisii sa zriaďuje skupina odborníkov na demografické otázky (ďalej len „skupina“) na obdobie piatich rokov (ktoré sa bude môcť predĺžiť).
   Článok 2
   Úloha
   Úlohou skupiny je poskytovať Komisii poradenstvo pri monitorovaní demografických zmien a pri implementácii usmernení politiky definovaných v oznámení Komisie z 12. októbra 2006 o demografickej budúcnosti Európy [KOM(2006) 571].
   Konkrétnejšie bude úlohou skupiny:

               —

               pomáhať Komisii pri tvorbe záverov na základe výsledkov vedeckého výskumu, pri určovaní vhodných údajov na prípravu správ o demografii a pri posilňovaní výmeny osvedčených postupov, pri ktorom bude Demografické fórum slúžiť ako platforma. Skupina bude zohľadňovať výsledky početných činností a výskumných prác, ktoré uskutočňujú európske inštitúcie v tejto oblasti,

               —

               umožňovať členským štátom, aby mohli vyjadriť svoje stanovisko k reakciám na celosvetovú demografickú výzvu a k osobitným iniciatívam vychádzajúcim z oznámenia z 12. októbra 2006 o demografickej budúcnosti Európy a jeho súvisiacich opatrení, najmä v oblastiach, na ktoré sa ešte dostatočne nevzťahuje pôsobnosť poradných výborov a skupín,

               —

               pomáhať Komisii pri vypracúvaní budúcich správ o demografii a hodnotení stavu pripravenosti EÚ na demografické zmeny (súhrnné hodnotenie by malo byť zahrnuté vo výročnej správe o pokroku v implementácii Lisabonskej stratégie),

               —

               umožňovať výmenu skúseností a osvedčených postupov v oblasti politiky rodiny a podporovať snahu o zlepšenie kvality života osôb, ktoré sa starajú o rodinu,

               —

               sprostredkúvať príspevky, v ústnej aj písomnej forme, sociálnych partnerov a organizácií občianskej spoločnosti.

         Predseda skupiny môže Komisiu informovať o prípadoch, kedy by bolo vhodné konzultovať skupinu v súvislosti s konkrétnou otázkou.
   Článok 3
   Zloženie – Nominácia
   1.   Skupina pozostáva z vládnych odborníkov a z nezávislých odborníkov.
   Každý členský štát určuje jedného vládneho odborníka, ktorý ho bude zastupovať.
   Komisia spomedzi odborníkov v oblastiach uvedených v článku 2 vymenúva nezávislých odborníkov, na základe ich osobnej spôsobilosti, ktorí Komisii radia nezávisle od akýchkoľvek vonkajších vplyvov.
   2.   Uplatňujú sa tieto ustanovenia:

               —

               členovia skupiny vykonávajú svoju funkciu dovtedy, pokiaľ nie sú nahradení inými členmi alebo pokým trvá ich mandát,

               —

               členovia skupiny, ktorí viac účinne neprispievajú k činnosti skupiny, ktorí sa vzdajú mandátu alebo ktorí nerešpektujú podmienky stanovené v prvej alebo druhej zarážke tohto článku alebo článku 287 Zmluvy o založení Európskeho spoločenstva, môžu byť nahradení na zvyšnú dobu ich mandátu,

               —

               mená členov vymenovaných na základe ich osobnej spôsobilosti sú uverejnené na internetových stránkach Generálneho riaditeľstva pre zamestnanosť, sociálne záležitosti a rovnaké príležitosti a v Úradnom vestníku Európskej únie v sérii C. Mená členov sa zhromažďujú, spracúvajú a uverejňujú v súlade s ustanoveniami nariadenia Európskeho parlamentu a Rady (ES) č. 45/2001 (1) týkajúcimi sa ochrany a spracovania osobných údajov.

         Článok 4
   Fungovanie
   1.   Komisia vymenúva predsedu skupiny.
   2.   Zástupca Komisie môže prizvať odborníkov alebo pozorovateľov s osobitnou spôsobilosťou súvisiacou s témou uvedenou na programe rokovania, aby sa zúčastnili na činnosti skupiny alebo podskupín, pokiaľ to bude užitočné a (alebo) nevyhnutné.
   3.   Informácie získané v rámci účasti na činnosti skupiny sa nesmú uverejňovať, pokiaľ sa Komisia domnieva, že ide o otázky dôverného charakteru.
   4.   Skupina obyčajne zasadá v niektorom z priestorov, v ktorých sídli Komisia a jej útvary, v súlade s postupmi a harmonogramom, ktorý určuje Komisia. Skupina môže byť vyzvaná, aby zasadala na inom mieste, najmä na podnet niektorého z členských štátov, ktorý by chcel byť hostiteľom skupiny v súvislosti s udalosťou, ktorá by mala pre skupinu osobitný význam. Sekretárske služby zabezpečujú útvary Komisie. Na týchto zasadnutiach sa môžu zúčastňovať ďalší zainteresovaní úradníci Komisie.
   5.   Skupina schváli svoj rokovací poriadok na základe vzorového rokovacieho poriadku prijatého Komisiou.
   6.   Útvary Komisie môžu na internete v pôvodnom jazyku príslušného dokumentu uverejňovať všetky zhrnutia, závery, časti záverov alebo pracovné dokumenty skupiny.
   Článok 5
   Výdavky na zasadnutia
   Cestovné náklady a náklady na pobyt členov, odborníkov a pozorovateľov, ktoré vznikli v súvislosti s činnosťou skupiny, uhradí Komisia v súlade s ustanoveniami platnými v rámci Komisie. Za výkon funkcie vykonávanej vládnymi expertmi nie je nárok na odmenu.
   Výdavky na zasadnutia sa uhradia do výšky použiteľných súm, ktoré sa príslušným útvarom prideľujú v rámci ročného postupu prideľovania finančných prostriedkov.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 8. júna 2007

            Za Komisiu

         Vladimír ŠPIDLA

            člen Komisie

      (1)  Ú. v. ES L 8, 12.1.2001, s. 1.


title: Rozhodnutie Európskeho parlamentu a Rady (EÚ) 2017/1599 z 13. septembra 2017 o mobilizácii Fondu solidarity Európskej únie na účely poskytnutia pomoci Taliansku

text:
               23.9.2017

               SK

               Úradný vestník Európskej únie

               L 245/3

         ROZHODNUTIE EURÓPSKEHO PARLAMENTU A RADY (EÚ) 2017/1599
   z 13. septembra 2017
   o mobilizácii Fondu solidarity Európskej únie na účely poskytnutia pomoci Taliansku
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4 ods. 3,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom regiónov postihnutých živelnými pohromami.

               (2)

               Fond nemá prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 ods. 1 nariadenia Rady (EÚ, Euratom) č. 1311/2013 (3). Všetky pridelené rozpočtové prostriedky na rok 2016 zostali nevyčerpané, preniesli sa do nasledujúceho roka v súlade s článkom 10 ods. 1 nariadenia (EÚ, Euratom) č. 1311/2013 a čiastočne sa využili v apríli 2017. Pridelené rozpočtové prostriedky na rok 2017 sa ešte nečerpali.

               (3)

               Taliansko predložilo 16. novembra 2016 žiadosť o mobilizáciu fondu v nadväznosti na zemetrasenie, ktoré 24. augusta 2016 postihlo regióny Abruzzo, Lazio, Marche a Umbria. Tieto postihnuté oblasti následne zasiahli ďalšie zemetrasenia, v dôsledku ktorých sa pôvodne nahlásené škody výrazne zvýšili. Taliansko 15. februára 2017 predložilo konečnú žiadosť, ktorá obsahuje revidované odhady všetkých škôd spôsobených medzi 24. augustom 2016 a 18. januárom 2017.

               (4)

               Žiadosť Talianska spĺňa podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.

               (5)

               Fond by sa mal preto mobilizovať s cieľom poskytnúť finančný príspevok Taliansku.

               (6)

               Vzhľadom na to, že suma, ktorú možno mobilizovať v roku 2017, nepostačuje na pokrytie celého uvedeného príspevku, chýbajúce prostriedky by sa mali v súlade s článkom 10 ods. 2 nariadenia (EÚ, Euratom) č. 1311/2013 výnimočne financovať z ročnej sumy, ktorá je k dispozícii na rok 2018.

               (7)

               S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa mobilizuje Fond solidarity Európskej únie s cieľom poskytnúť Taliansku sumu 1 196 797 579 EUR vo viazaných a platobných rozpočtových prostriedkoch.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 13. septembra 2017.

      V Štrasburgu 13. septembra 2017.

            Za Európsky parlament

            predseda

         A. TAJANI

            Za Radu

            predseda

         M. MAASIKAS

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


               16.12.2015

               SK

               Úradný vestník Európskej únie

               C 419/211

         P7_TA(2012)0432
   Vymenovanie nového člena Komisie
   Rozhodnutie Európskeho parlamentu z 21. novembra 2012 o schválení vymenovania pána Tonia Borga za člena Komisie
   (2015/C 419/41)

      Európsky parlament,

               —

               so zreteľom na článok 246 druhý odsek Zmluvy o fungovaní Európskej únie a na článok 106a Zmluvy o založení Európskeho spoločenstva pre atómovú energiu,

               —

               so zreteľom na bod 6 Rámcovej dohody o vzťahoch medzi Európskym parlamentom a Európskou komisiou (1),

               —

               so zreteľom na odstúpenie pána Johna Dalliho z funkcie člena Komisie, ktoré bolo predložené 16. októbra 2012,

               —

               so zreteľom na list Rady z 25. októbra 2012, ktorým Rada konzultovala s Európskym parlamentom rozhodnutie, ktoré sa má prijať po spoločnej dohode s predsedom Komisie ohľadom vymenovania pána Tonia Borga za člena Komisie,

               —

               so zreteľom na vypočutie pána Tonia Borga dňa 13. novembra 2012, ktoré viedol Výbor pre životné prostredie, verejné zdravie a bezpečnosť potravín v spojení s Výborom pre vnútorný trh a ochranu spotrebiteľa a Výborom pre poľnohospodárstvo a rozvoj vidieka, a na hodnotiace vyhlásenie vypracované po tomto vypočutí,

               —

               so zreteľom na článok 106 a prílohu XVII rokovacieho poriadku,

               1.

               schvaľuje vymenovanie pána Tonia Borga za člena Komisie na zvyšok funkčného obdobia Komisie, t. j. do 31. októbra 2014;

               2.

               poveruje svojho predsedu, aby toto rozhodnutie postúpil Rade, Komisii a vládam členských štátov.

      (1)  Ú. v. EÚ L 304, 20.11.2010, s. 47.


title: 2012/525/EÚ: Rozhodnutie Rady z  24. septembra 2012 , ktorým sa vymenúva nemecký člen a nemecký náhradník Výboru regiónov

text:
               28.9.2012

               SK

               Úradný vestník Európskej únie

               L 263/42

         ROZHODNUTIE RADY
   z 24. septembra 2012,
   ktorým sa vymenúva nemecký člen a nemecký náhradník Výboru regiónov
   (2012/525/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Petra MÜLLERA sa uvoľnilo jedno miesto člena Výboru regiónov.

               (3)

               V dôsledku skončenia funkčného obdobia pána Stephana TOSCANIHO sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pani Helma KUHNOVÁ-THEISOVÁ, Bevollmächtigte für Europaangelegenheiten,

                     a

               b)

               za náhradníka:

                           —

                           pani Isolde RIESOVÁ, Vizepräsidentin des Landtages des Saarlandes.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2010/444/CFSP: Rozhodnutie Rady 2010/444/SZBP z  11. augusta 2010 , ktorým sa predlžuje mandát osobitného zástupcu Európskej únie v Bývalej juhoslovanskej republike Macedónsko (FYROM)

text:
               12.8.2010

               SK

               Úradný vestník Európskej únie

               L 211/32

         ROZHODNUTIE RADY 2010/444/SZBP
   z 11. augusta 2010,
   ktorým sa predlžuje mandát osobitného zástupcu Európskej únie v Bývalej juhoslovanskej republike Macedónsko (FYROM)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. októbra 2005 prijala jednotnú akciu 2005/724/SZBP (1), ktorou sa pán Erwan FOUÉRÉ vymenúva za osobitného zástupcu Európskej únie (ďalej len „OZEÚ“) v Bývalej juhoslovanskej republike Macedónsko (FYROM).

               (2)

               Rada 16. marca 2010 prijala rozhodnutie 2010/156/SZBP (2), ktorým sa mandát OZEÚ predlžuje do 31. augusta 2010.

               (3)

               Mandát OZEÚ by sa mal predĺžiť do 28. februára 2011 alebo dovtedy, kým Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) nerozhodne o tom, že sa príslušné funkcie zodpovedajúce tým, ktoré stanovuje rozhodnutie 2010/156/SZBP, vytvorili v Európskej službe pre vonkajšiu činnosť, a mandát neukončí,

         PRIJALA TOTO ROZHODNUTIE:
   Článok 1
   Rozhodnutie 2010/156/SZBP sa týmto mení a dopĺňa takto:

               1.

               Článok 1 sa nahrádza takto:
               „Článok 1
               Osobitný zástupca Európskej únie
               Mandát pána Erwana FOUÉRÉHO ako OZEÚ v Bývalej juhoslovanskej republike Macedónsko sa týmto predlžuje do 28. februára 2011 alebo dovtedy, kým Rada na návrh VP nerozhodne o tom, že sa príslušné funkcie zodpovedajúce tým, ktoré stanovuje toto rozhodnutie, vytvorili v Európskej službe pre vonkajšiu činnosť, a mandát neukončí.“

               2.

               Článok 5 sa nahrádza takto:
               „Článok 5
               Financovanie
               1.   Referenčná suma určená na úhradu výdavkov spojených s mandátom OZEÚ v období od 1. apríla 2010 do 31. augusta 2010 je 340 000 EUR.
               2.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 28. februára 2011 je 310 000 EUR.
               3.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
               4.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.“

         Článok 2
   Nadobudnutie účinnosti
   Toto rozhodnutie nadobúda účinnosť dňom prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Ú. v. EÚ L 272, 18.10.2005, s. 26.

      (2)  Ú. v. EÚ L 67, 17.3.2010, s. 6.


title: Rozhodnutie Rady z 25. februára 1964 o uplatnení niektorých ustanovení zmluvy týkajúcich sa práva usadiť sa a platieb pre francúzske zámorské departementy

text:
Dôležité právne oznámenie

|

31964D0350

Úradný vestník 093 , 11/06/1964 S. 1484 - 1484 Dánske špeciálne vydanie: Série I Kapitola 1963-1964 S. 0135  Anglické špeciálne vydanie: Série I Kapitola 1963-1964 S. 0144  Grécke špeciálne vydanie: Kapitola 06 Zväzok 3 S. 0003  Španielske špeciálne vydanie: Kapitola 06 Zväzok 1 S. 0042  Portugalské špeciálne vydanie Kapitola 06 Zväzok 1 S. 0042

		Rozhodnutie Radyz 25. februára 1964o uplatnení niektorých ustanovení zmluvy týkajúcich sa práva usadiť sa a platieb pre francúzske zámorské departementy(64/350/EHS)RADA EURÓPSKEHO HOSPODÁRSKEHO SPOLOČENSTVA,so zreteľom na Zmluvu o založení Európskeho hospodárskeho spoločenstva, najmä na jej článok 227 ods. 2,so zreteľom na návrh Komisie,keďže na základe druhého pododseku článku 227 ods. 2 Rada určuje podmienky, za ktorých sa ustanovenie zmluvy, ktoré nie sú uvedené v prvom odseku článku 227 ods. 2, najmä články 52 až 58 a 106 zmluvy, uplatňujú na francúzske zámorské departementy;keďže hospodárske podmienky týchto departementov ich požiadavky na hospodársky a sociálny rozvoj umožňujú, aby sa uplatnili články 52 až 58 a niektoré ustanovenia článku 106 zmluvy,ROZHODLA TAKTO:Článok 1Články 52 až 58 zmluvy sa uplatňujú na francúzske zámorské departementy za podmienok stanovených v tomto rozhodnutí.V čase prijatia smerníc o vykonaní Všeobecného programu zrušenia obmedzení slobody usadiť sa, môže Rada ako výnimku rozšíriť nevyhnutné vydanie osobitných smerníc o usadení sa osôb a spoločností vo francúzskych zámorských departementoch.Článok 2Bez toho, aby bolo dotknuté vykonávanie opatrení prijatých na základe zmluvy a vykonávaní dohovoru z 25. marca 1957 a opatrení prijatých na základe článku 1, právo usadiť sa vo francúzskych zámorských departementoch sa postupne rozšíri na spoločnosti alebo firmy a občanov členských štátov iných ako Francúzov tak, aby boli zrušené všetky formy diskriminácie do troch rokov od uplatňovania tohto rozhodnutia.Rada, konajúc na základe kvalifikovanej väčšiny na návrh Komisie, vydá potrebné smernice na vykonávanie tohto postupného rozširovania.Štátni príslušníci a spoločnosti členských štátov však môžu v prípade činností vo francúzskych departementoch využiť ustanovenia prvého odseku len v rozsahu, v akom štát, ktorého sú príslušníkmi, zaručuje v tomto smere rovnaké výhody ako francúzskym štátnym príslušníkom a spoločnostiam.Článok 3Ustanovenia článku 106 zmluvy sa v rozsahu, v akom nie sú dotknuté rozhodnutím Rady z 11. mája 1960 o uplatňovaní ustanovení zmluvy o pohybe kapitálu na Alžírsko a francúzske zámorské departementy, vzťahujú na francúzske zámorské departementy.Článok 4Členské štáty uplatňujú toto rozhodnutie od rovnakého dátumu ako rozhodnutie Rady o pridružení zámorských krajín a území k Európskemu hospodárskemu spoločenstvu.Dátum sa uverejní v Úradnom vestníku Európskych spoločenstiev.V Bruseli 25. februára 1964Za RadupredsedaH. Fayat--------------------------------------------------


27.3.2008        SK                                    Úradný vestník Európskej únie                                    C 76 E/89

                                                                                Štvrtok 10. mája 2007

                                                           PRIJATÉ TEXTY

            P6_TA(2007)0173

            Zjednodušenie právnych predpisov Spoločenstva (zmena rokovacieho poriadku)

            Rozhodnutie Európskeho parlamentu z 10. mája 2007 o zmene rokovacieho poriadku s cieľom
            prispôsobiť vnútorné postupy požiadavkám zjednodušenia právnych predpisov Spoločenstva
                                                (2005/2238(REG))

            Európsky parlament,

            — so zreteľom na návrhy zmien a doplnení rokovacieho poriadku (B6-0582/2005),

            — so zreteľom na oznámenie Komisie Európskemu parlamentu, Rade, Európskemu hospodárskemu
              a sociálnemu výboru a Výboru regiónov s názvom „Presadzovanie lisabonského programu Spoločen-
              stva: Stratégia pre zjednodušenie regulačného prostredia“ (KOM(2005)0535),

            — so zreteľom na závery Európskej rady z 15. a 16. júna 2006, najmä na bod 41,

            — so zreteľom na svoje uznesenie zo 16. mája 2006 o stratégii pre zjednodušenie regulačného prostre-
              dia (1),

            — so zreteľom na svoje uznesenie zo 16. mája 2006 o výsledku preskúmania legislatívnych návrhov
              v legislatívnom procese (2),

            — so zreteľom na oznámenie Komisie Rade, Európskemu parlamentu, Európskemu hospodárskemu
              a sociálnemu výboru a Výboru regiónov s názvom „Strategické hodnotenie programu Lepšia právna
              regulácia v Európskej únii“ (KOM(2006)0689),

            — so zreteľom na články 201 a 202 rokovacieho poriadku,

            — so zreteľom na správu Výboru pre ústavné veci a stanovisko Výboru pre právne veci (A6-0143/2007),

            A. keďže Európsky parlament sa vo svojom hore uvedenom uznesení zo 16. mája 2006 o stratégii pre
               zjednodušenie regulačného prostredia (bod 21) zaviazal „k zhodnoteniu svojich interných legislatívnych
               postupov a techník s cieľom urýchliť konania v rámci postupu zjednodušenia, rešpektujúc postupy
               ustanovené primárnou legislatívou, v tomto prípade Zmluvou o ES“,

            B.   keďže metódy kodifikácie a prepracovania sú najvýznamnejšími nástrojmi zjednodušenia legislatívy
                 Spoločenstva uvedenej v novej lisabonskej stratégii, ktorej cieľom je rast a zamestnanosť v Európe,

            C. keďže rokovací poriadok obsahuje ustanovenie o kodifikácii, ktoré by malo byť zrevidované, ale neob-
               sahuje žiadne ustanovenie o prepracovaní,

            (1) Ú. v. EÚ C 297 E, 7.12.2006, s. 136.
            (2) Ú. v. EÚ C 297 E, 7.12.2006, s. 140.
 ---pagebreak--- C 76 E/90                                             Úradný vestník Európskej únie                                 SK         27.3.2008

Štvrtok 10. mája 2007

              D. keďže Európsky parlament by chcel preskúmaním a vyjasnením svojich postupov zásadne prispieť
                 k úsiliu o zjednodušenie a podporiť Komisiu, aby predkladala viac návrhov v tejto oblasti,

              E.   keďže je žiaduce, aby Rada urobila podobné kroky,

              1.   sa rozhodol zmeniť a doplniť svoj rokovací poriadok v zmysle doleuvedených pozmeňujúcich
              a doplňujúcich návrhov;

              2.    upozorňuje, že tieto zmeny a doplnenia nadobúdajú účinnosť v prvý deň nasledujúcej schôdze;

              3.    poveruje svojho predsedu, aby toto rozhodnutie postúpil pre informáciu Rade a Komisii.

                         SÚČASNÝ TEXT                                                 POZMEŇUJÚCE A DOPLŇUJÚCE NÁVRHY

                                                    Pozmeňujúci a doplňujúci návrh 1
                                                                 Článok 80

1.    Ak Komisia predloží Parlamentu návrh na úradnú kodifi-            1.     Ak Komisia predloží Parlamentu návrh na kodifikáciu
káciu legislatívy spoločenstva, pridelí sa návrh výboru príslušnému     právnych predpisov Spoločenstva, pridelí sa návrh výboru prísluš-
pre právne záležitosti. Ak je isté, že návrh nevnáša žiadne vecné       nému pre právne veci. Tento výbor ho posúdi podľa podmienok
zmeny do platnej legislatívy spoločenstva, postupuje sa podľa           dohodnutých na medziinštitucionálnej úrovni (1) s cieľom ove-
článku 43.                                                              riť, že sa návrh obmedzuje na jasnú a jednoduchú kodifikáciu
                                                                        bez vecných zmien.

2.    Predseda gestorského výboru alebo spravodajca určený              2.   Výbor, ktorý bol gestorským výborom pre akty, ktoré sú
výborom sa môže zúčastniť preskúmania a revízie návrhu na               predmetom kodifikácie, môže byť na svoju žiadosť alebo na
kodifikáciu. Ak je to potrebné, môže gestorský výbor svoje sta-         žiadosť výboru príslušného pre právne veci požiadaný
novisko poskytnúť vopred.                                               o stanovisko k vhodnosti kodifikácie.

3.   Bez ohľadu na ustanovenia čl. 43 ods. 3 sa zjednodušený            3.    Pozmeňujúce a doplňujúce návrhy k zneniu návrhu sú
postup nesmie použiť pri návrhu na úradnú kodifikáciu, ak               neprípustné.
s týmto postupom nesúhlasí väčšina členov výboru príslušného            Na žiadosť spravodajcu však môže predseda výboru prísluš-
pre právne záležitosti alebo gestorského výboru.                        ného pre právne veci predložiť tomuto výboru na schválenie
                                                                        pozmeňujúce a doplňujúce návrhy týkajúce sa technických
                                                                        úprav, a to v prípade, že sú tieto úpravy potrebné na zabezpe-
                                                                        čenie súladu návrhu s pravidlami kodifikácie a nevnášajú do
                                                                        návrhu žiadne vecné zmeny.

                                                                        4. Ak výbor príslušný pre právne veci dospeje k záveru, že
                                                                        návrh nevnáša žiadne vecné zmeny, predloží ho na schválenie
                                                                        Parlamentu.
                                                                        Ak dospeje k záveru, že návrh vnáša vecné zmeny do právnych
                                                                        predpisov Spoločenstva, navrhne Parlamentu zamietnutie
                                                                        návrhu.

                                                                        V obidvoch prípadoch sa Parlament vyjadruje v jedinom hlaso-
                                                                        vaní bez možnosti predkladať pozmeňujúce a doplňujúce
                                                                        návrhy a uskutočniť rozpravu.

                                                                        (1) Medziinštitucionálna dohoda z 20. decembra 1994, Zrýchlená
                                                                            pracovná metóda pre úradnú kodifikáciu právnych textov, bod 4,
                                                                            Ú. v. ES C 102, 4.4.1996, s. 2.
 ---pagebreak--- 27.3.2008   SK                   Úradný vestník Európskej únie                                           C 76 E/91

                                                                                Štvrtok 10. mája 2007

                 SÚČASNÝ TEXT                                    POZMEŇUJÚCE A DOPLŇUJÚCE NÁVRHY

                                Pozmeňujúci a doplňujúci návrh 2

                                        Článok 80a (nový)

                                                   Článok 80a
                                                   Prepracovanie
                                                   1. Ak Komisia predloží Parlamentu návrh na prepracovanie
                                                   právnych predpisov Spoločenstva, pridelí sa tento návrh
                                                   výboru príslušnému pre právne veci a gestorskému výboru.

                                                   2. Výbor príslušný pre právne veci návrh posúdi podľa pod-
                                                   mienok dohodnutých na medziinštitucionálnej úrovni (1)
                                                   s cieľom overiť, že návrh nevnáša žiadne iné vecné zmeny
                                                   ako tie, ktoré v ňom boli takto označené.
                                                   V rámci tohto preskúmania sú pozmeňujúce a doplňujúce
                                                   návrhy k zneniu návrhu neprípustné. Článok 80 ods. 3 druhý
                                                   pododsek sa však uplatní pri ustanoveniach, ktoré v návrhu
                                                   na prepracovanie zostávajú bez zmeny.

                                                   3. Ak výbor príslušný pre právne veci dospeje k záveru, že
                                                   návrh nevnáša žiadne iné vecné zmeny ako tie, ktoré v ňom
                                                   boli takto označené, oznámi to gestorskému výboru.
                                                   V tomto prípade, okrem podmienok stanovených v článkoch
                                                   150 a 151, sú v gestorskom výbore prípustné pozmeňujúce
                                                   a doplňujúce návrhy len vtedy, ak sa týkajú častí návrhu,
                                                   ktoré obsahujú zmeny.
                                                   Pozmeňujúce a doplňujúce návrhy k častiam, ktoré zostávajú
                                                   bez zmien, však môžu byť prijaté za výnimočných okolností
                                                   a v jednotlivých prípadoch predsedom príslušného výboru, ak
                                                   dospeje k záveru, že je to potrebné z naliehavého dôvodu vnú-
                                                   tornej jednoty textu alebo v súvislosti s ostatnými prípustnými
                                                   pozmeňujúcimi a doplňujúcimi návrhmi. Tieto dôvody musia
                                                   byť uvedené v písomnom odôvodnení k pozmeňujúcim
                                                   a doplňujúcim návrhom.

                                                   4. Ak výbor príslušný pre právne veci dospeje k záveru, že
                                                   návrh vnáša iné vecné zmeny ako tie, ktoré v ňom boli takto
                                                   označené,   navrhne     Parlamentu    zamietnutie   návrhu
                                                   a informuje o tom gestorský výbor.
                                                   Predseda v tom prípade požiada Komisiu, aby vzala svoj návrh
                                                   späť. Ak Komisia vezme späť svoj návrh, predseda vyhlási
                                                   postup za bezpredmetný a informuje o tom Radu. Ak Komisia
                                                   nevezme návrh späť, Parlament vráti vec späť gestorskému
                                                   výboru, ktorý ho posúdi podľa bežného postupu.

                                                   (1) Medziinštitucionálna    dohoda     z   28.    novembra 2001
                                                       o systematickejšom používaní techniky prepracovania právnych
                                                       aktov, bod 9, Ú. v. ES C 77, 28.3.2002, s. 1.


               5.2.2016

               SK

               Úradný vestník Európskej únie

               C 45/99

         P7_TA(2013)0108
   Žiadosť o zbavenie parlamentnej imunity Ewalda Stadlera
   Rozhodnutie Európskeho parlamentu zo 16. apríla 2013 o žiadosti o zbavenie imunity Ewalda Stadlera (2012/2239(IMM))
   (2016/C 045/18)

      Európsky parlament,

               —

               so zreteľom na žiadosť o zbavenie imunity Ewalda Stadlera, ktorú 9. júla 2012 podala Generálna prokuratúra vo Viedni v súvislosti s vyšetrovacím konaním a ktorá bola oznámená na plenárnej schôdzi 10. septembra 2012,

               —

               po vypočutí Ewalda Stadlera 20. februára 2013 v súlade s článkom 7 ods. 3 rokovacieho poriadku,

               —

               so zreteľom na článok 9 Protokolu č. 7 o výsadách a imunitách Európskej Únie, ako aj na článok 6 ods. 2 Aktu o priamych a všeobecných voľbách poslancov Európskeho parlamentu z 20. septembra 1976,

               —

               so zreteľom na článok 57 rakúskeho spolkového ústavného zákona (Bundesverfassungsgesetz),

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a zo 6. septembra 2011 (1),

               —

               so zreteľom na článok 6 ods. 2 a článok 7 rokovacieho poriadku,

               —

               so zreteľom na správu Výboru pre právne veci (A7-0120/2013),

               A.

               keďže Generálna prokuratúra vo Viedni požiadala o zbavenie imunity poslanca Európskeho parlamentu Ewalda Stadlera, aby rakúskym orgánom umožnila viesť potrebné vyšetrovania a podniknúť voči nemu právne kroky;

               B.

               keďže zbavenie imunity Ewalda Stadlera sa týka údajných trestných činov pokusu o hrubý nátlak podľa oddielu 15, oddielu 105 ods. 1 a oddielu 106 ods. 1 bodu 1 rakúskeho trestného zákonníka a trestného činu krivej svedeckej výpovede podľa oddielu 288 ods. 1 trestného zákonníka;

               C.

               keďže podľa článku 9 Protokolu o výsadách a imunitách Európskej Únie požívajú poslanci Európskeho parlamentu na území ich vlastného štátu imunitu priznanú členom ich parlamentu;

               D.

               keďže podľa článku 57 ods. 2 rakúskeho spolkového ústavného zákona môžu byť poslanci Národnej rady (Nationalrat) zatknutí z dôvodu trestného činu len so súhlasom Národnej rady – okrem prípadov, keď sú pristihnutí pri páchaní trestného činu – a keďže domové prehliadky poslancov Národnej rady si taktiež vyžadujú súhlas Národnej rady; keďže okrem toho článok 57 ods. 3 rakúskeho spolkového ústavného zákona určuje, že proti poslancom Národnej rady nemožno bez súhlasu Národnej rady podniknúť oficiálne právne kroky z dôvodu trestného činu s výnimkou prípadov, keď tento trestný čin preukázateľne nesúvisí s politickou činnosťou tohto poslanca, a keďže podľa tohto ustanovenia, ak si to vyžaduje dotknutý poslanec alebo jedna tretina poslancov príslušného stáleho výboru, musí príslušný orgán získať rozhodnutie Národnej rady o tom, či takáto súvislosť existuje;

               E.

               keďže Ewald Stadler musí byť zbavený imunity, ak má vyšetrovanie proti nemu pokračovať;

               F.

               keďže Ewald Stadler je od 7. decembra 2011 poslancom Európskeho parlamentu;

               G.

               keďže viedenská Generálna prokuratúra vedie vyšetrovanie voči Ewaldovi Stadlerovi už od marca 2010;

               H.

               keďže článok 9 Protokolu o výsadách a imunitách Európskej únie ani článok 57 rakúskeho spolkového ústavného zákona nevylučujú zbavenie imunity Ewalda Stadlera;

               I.

               keďže preto je vhodné v tomto prípade zbaviť poslanca parlamentnej imunity;

               1.

               zbavuje Ewalda Stadlera imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru príslušným orgánom Rakúskej republiky a Ewaldovi Stadlerovi.

      (1)  Rozsudok z 12. mája 1964 vo veci 101/63, Wagner proti Fohrmannovi a Krierovi (Zbierka 1964, s. 387); rozsudok z 10. júla 1986 vo veci 149/85, Wybot proti Faureovi a iným (Zbierka 1986, s. 2391); rozsudok z 15. októbra 2008 vo veci T-345/05, Mote proti Parlamentu (Zbierka 2008, s. II-2849); rozsudok z 21. októbra 2008 v spoločných veciach C-200/07 a C-201/07, Marra proti De Gregoriovi a Clementovi (Zbierka 2008, s. I-7929); rozsudok z 19. marca 2010 vo veci T-42/06, Gollnisch proti Parlamentu (Zbierka 2010, s. II-1135); rozsudok zo 6. Septembra 2011 vo veci C-163/10, Patriciello (Zbierka 2011, s. I-7565).)


title: 2006/845/ES: Rozhodnutie Európskeho parlamentu z  27. apríla 2006 o účtovnej závierke Európskej agentúry pre bezpečnosť letectva za rozpočtový rok 2004

text:
               6.12.2006

               SK

               Úradný vestník Európskej únie

               L 340/129

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskej agentúry pre bezpečnosť letectva za rozpočtový rok 2004
   (2006/845/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4), a najmä na jeho článok 49,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0104/2006),

               1.

               berie na vedomie nasledujúce údaje v účtoch Európskej agentúry pre bezpečnosť letectva za rozpočtové roky 2004 a 2003:
               Účet príjmov a výdavkov za rozpočtové roky 2004 a 2003 (6)

                           (v 1000 EUR)

                           2004

                           2003

                           Prevádzkové príjmy

                           Dotácie Spoločenstva

                           7 777

                           3 725

                           Ostatné dotácie

                           248

                           0

                           Úhrada výdavkov

                           3

                           0

                           Ostatné príjmy

                           350

                           0

                              Spolu (a)

                              8 378

                              3 725

                           Prevádzkové výdavky

                           Zamestnanci

                           5 556

                           662

                           Budovy a súvisiace výdavky

                           689

                           92

                           Ostatné správne výdavky

                           743

                           82

                           Dotácia rezerv

                           89

                           1

                           Prevádzkové výdavky

                           2 081

                           261

                              Spolu (b)

                              9 158

                              1 098

                              Prevádzkový výsledok (c = a – b)

                              - 780

                              2 627

                           Finančné výnosy (d)

                           0

                           0

                           Finančné náklady (e)

                           2

                           0

                              Finančný výsledok (f = d – e)

                              - 2

                              0

                              Výsledok v účtovnom období (g = c + f)

                              - 782

                              2 627

               2.

               schvaľuje účtovnú závierku Európskej agentúry pre bezpečnosť letectva za rozpočtový rok 2004;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 5.

      (2)  Ú. v. EÚ C 332, 28.12.2005, s. 1.

      (3)  Ú. v. ES L 248, 16.9.2002, s. 1.

      (4)  Ú. v. ES L 240, 7.9.2002, s. 1. Nariadenie naposledy zmenené a doplnené nariadením Komisie (ES) č. 1701/2003 (Ú. v. EÚ L 243, 27.9.2003, s. 5).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Údaje za rozpočtový rok 2003 boli prepracované, aby ich bolo možné po prechode na aktuálne účtovanie porovnať.
    ---documentbreak---

               6.12.2006

               SK

               Úradný vestník Európskej únie

               L 340/131

         UZNESENIE EURÓPSKEHO PARLAMENTU
   s pripomienkami, ktoré sú súčasťou rozhodnutia o absolutóriu na plnenie rozpočtu Európskej agentúry pre bezpečnosť letectva za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4), a najmä na jeho článok 49,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0104/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za finančný rok, ktorý sa skončil 31. decembra 2004, poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a službách; poznamenáva, že údaje v tabuľke 1 poskytuje agentúra; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               víta skutočnosť, že Dvor audítorov je toho názoru, že účtovná závierka agentúry za rok 2004 poskytuje vierohodné informácie, a že príslušné operácie boli ako celok zákonné a riadne;

               8.

               berie na vedomie pripomienku Dvora audítorov v súvislosti s tým, že počiatočný rozpočet agentúry a ani jej opravné rozpočty, ktoré boli uverejnené v úradnom vestníku, neuvádzajú rozpis finančných prostriedkov v členení na články a položky, ako to vyžaduje článok 22 nariadenia (ES, Euratom) č. 2343/2002; pripomína agentúre zásadu špecifikácie a nalieha, aby agentúra rešpektovala túto zásadu s cieľom umožniť správne a prehľadné plnenie rozpočtov, ktoré zostavil rozpočtový orgán;

               9.

               upozorňuje, že agentúra nevyjadrila stratu za rok 2003 v opravnom rozpočte za rok 2004, ako by to malo byť v súlade s rozpočtovými pravidlami; žiada agentúru, aby v budúcnosti zahrnula negatívne zostatky za predchádzajúci rok do opravných rozpočtov na nasledujúci rok;

               10.

               vyjadruje znepokojenie nad tým, že Dvor audítorov zistil nedostatky v spravování rozpočtu: v opravných rozpočtoch nie sú zachytené uskutočnené presuny a dokonca ani dôvody týchto presunov, správna rada nedostáva informácie o presunoch a úhradách záloh mimo rozpočtu; víta kroky, ktoré agentúra podnikla s cieľom zlepšenia spravovania rozpočtu;

               11.

               berie na vedomie, že agentúra do roku 2004 ešte neprijala vykonávacie predpisy k jej rozpočtovým pravidlám a rovnako nevykonala analýzu rizík, ani nevypracovala štandardy vnútornej kontroly; víta, že agentúra v júni 2005 nakoniec prijala vykonávacie predpisy k rozpočtovým pravidlám a že prebehlo výberové konanie na pozíciu manažér rizika/interný audítor;

               12.

               upozorňuje na to, že postupy vo výberových konaniach na pracovné miesta v agentúre sa menili od kola ku kolu a dôrazne žiada, aby sa Komisia a agentúra dohodli na transparentnom a súdržnom postupu prijímania zamestnancov tak, aby vyhovoval potrebám agentúry, pokiaľ ide o zamestnancov so špecifickou kvalifikáciou;

               13.

               s potešením berie na vedomie ubezpečenie agentúry, že sa formálne schvália postupy výberu zamestnancov vypracovaním príručiek postupov s cieľom zlepšiť transparentnosť prijímania rozhodnutí v tejto oblasti a zamedziť zjavne svojvoľným zmenám v postupoch prijímania zamestnancov, ako to zdôraznil Dvor audítorov;

               14.

               konštatuje, že viac ako 70 % dotácií Komisie bolo plnených v hlavách I a II, ktoré sa týkajú iba výdavkov na zamestnancov a administratívnych výdavkov a že na prevádzkové výdavky vynaložila agentúra iba 10 % dotácií Komisie; taktiež konštatuje, že medziročný nárast iba výdavkov na zamestnancov a administratívnych výdavkov v rokoch 2003 až 2004 bol oveľa vyšší ako nárast v prevádzkových výdavkoch;

               15.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               16.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 5.

      (2)  Ú. v. EÚ C 332, 28.12.2005, s. 1.

      (3)  Ú. v. ES L 248, 16.9.2002, s. 1.

      (4)  Ú. v. ES L 240, 7.9.2002, s. 1. Nariadenie naposledy zmenené a doplnené nariadením Komisie (ES) č. 1701/2003 (Ú. v. EÚ L 243, 27.9.2003, s. 5).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Európskeho parlamentu (EÚ, Euratom) 2017/1609 z 27. apríla 2017 o absolutóriu za plnenie rozpočtu Výkonnej agentúry pre vzdelávanie, audiovizuálny sektor a kultúru za rozpočtový rok 2015

text:
               29.9.2017

               SK

               Úradný vestník Európskej únie

               L 252/101

         ROZHODNUTIE EURÓPSKEHO PARLAMENTU (EÚ, Euratom) 2017/1609
   z 27. apríla 2017
   o absolutóriu za plnenie rozpočtu Výkonnej agentúry pre vzdelávanie, audiovizuálny sektor a kultúru za rozpočtový rok 2015
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2015 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2015 [COM(2016) 475 – C8-0269/2016] (2),

               —

               so zreteľom na konečnú ročnú účtovnú závierku Výkonnej agentúry pre vzdelávanie, audiovizuálny sektor a kultúru za rozpočtový rok 2015 (3),

               —

               so zreteľom na správu Komisie o následných opatreniach k udeleniu absolutória za rozpočtový rok 2014 [COM(2016) 674] a na sprievodné pracovné dokumenty útvarov Komisie [SWD(2016) 338, SWD(2016) 339],

               —

               so zreteľom na výročnú správu Komisie o vnútorných auditoch vykonaných v roku 2015 pre orgán udeľujúci absolutórium [COM(2016) 628] a sprievodný pracovný dokument útvarov Komisie [SWD(2016) 322],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre vzdelávanie, audiovizuálny sektor a kultúru za rozpočtový rok 2015 spolu s odpoveďou agentúry (4),

               —

               so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória výkonným agentúram za plnenie rozpočtu za rozpočtový rok 2015 (05874/2017 – C8-0038/2017),

               —

               so zreteľom na články 317, 318 a 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva (8), stanovuje vzorové finančné nariadenie pre výkonné agentúry, a najmä na jeho článok 66 prvý a druhý odsek,

               —

               so zreteľom na vykonávacie rozhodnutie Komisie 2013/776/EÚ z 18. decembra 2013, ktorým sa zriaďuje Výkonná agentúra pre vzdelávanie, audiovizuálny sektor a kultúru a zrušuje rozhodnutie 2009/336/ES (9),

               —

               so zreteľom na článok 93 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanoviská iných príslušných výborov (A8-0150/2017),

               A.

               keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadami riadneho finančného hospodárenia,

               1.

               udeľuje riaditeľovi Výkonnej agentúry pre vzdelávanie, audiovizuálny sektor a kultúru absolutórium za plnenie rozpočtu výkonnej agentúry za rozpočtový rok 2015;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2015, oddiel III – Komisia a výkonné agentúry, ako aj vo svojom uznesení z 27. apríla 2017 o osobitných správach Dvora audítorov v súvislosti s udelením absolutória Komisii za rozpočtový rok 2015 (10);

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2015, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre vzdelávanie, audiovizuálny sektor a kultúru, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ L 69, 13.3.2015.

      (2)  Ú. v. EÚ C 380, 14.10.2016, s. 1.

      (3)  Ú. v. EÚ C 417, 11.11.2016, s. 2.

      (4)  Ú. v. EÚ C 449, 1.12.2016, s. 51.

      (5)  Ú. v. EÚ C 380, 14.10.2016, s. 147.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 343, 19.12.2013, s. 46.

      (10)  Prijaté texty, P8_TA(2017)0144 (pozri stranu 66 tohto úradného vestníka).


title: 2006/337/ES: Rozhodnutie Komisie z  19. apríla 2006 , ktorým sa zavádzajú štandardné formuláre pre odosielanie žiadostí a rozhodnutí podľa smernice Rady 2004/80/ES o odškodňovaní obetí trestných činov

text:
               12.5.2006

               SK

               Úradný vestník Európskej únie

               L 125/25

      ROZHODNUTIE KOMISIE

   z 19. apríla 2006,
   ktorým sa zavádzajú štandardné formuláre pre odosielanie žiadostí a rozhodnutí podľa smernice Rady 2004/80/ES o odškodňovaní obetí trestných činov
   (2006/337/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2004/80/ES z 29. apríla 2004 o odškodňovaní obetí trestných činov (1), a najmä na jej článok 14,
   po konzultácii s výborom zriadeným podľa článku 15 ods. 1 smernice 2004/80/ES,
   keďže:

               (1)

               Smernica Rady 2004/80/ES zaväzuje členské štáty, aby tieto do 1. januára 2006 zaviedli taký systém spolupráce, ktorý by uľahčil prístup k odškodneniu v prípadoch, keď je trestný čin spáchaný v inom členskom štáte, ako je štát, v ktorom má obeť trvalé bydlisko.

               (2)

               Malo by dôjsť k zavedeniu štandardných formulárov, ktoré sa použijú pri odosielaní žiadostí a rozhodnutí, ktoré súvisia s odškodnením v týchto cezhraničných situáciách,

         ROZHODLA TAKTO:
   Jediný článok
   1.   Štandardný formulár pre odosielanie žiadostí o odškodnenie podľa článku 6 ods. 2 smernice 2004/80/ES je uvedený v prílohe I.
   2.   Štandardný formulár pre odosielanie rozhodnutí o žiadostiach o odškodnenie podľa článku 10 smernice 2004/80/ES je uvedený v prílohe II.

      V Bruseli 19. apríla 2006

            Za Komisiu

         Franco FRATTINI

            podpredseda

      (1)  Ú. v. EÚ L 261, 6.8.2004, s. 15.

      PRÍLOHA I

      PRÍLOHA II


title: Rozhodnutie Rady (EÚ) 2016/541 z 15. februára 2016, ktorým sa upozorňuje Grécko, aby prijalo opatrenia na zníženie deficitu považované za nevyhnutné na odstránenie nadmerného deficitu (2015/1410)

text:
               7.4.2016

               SK

               Úradný vestník Európskej únie

               L 91/18

         ROZHODNUTIE RADY (EÚ) 2016/541
   z 15. februára 2016,
   ktorým sa upozorňuje Grécko, aby prijalo opatrenia na zníženie deficitu považované za nevyhnutné na odstránenie nadmerného deficitu (2015/1410) (1)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 9,
   so zreteľom na odporúčanie Európskej komisie,
   keďže:

               (1)

               V článku 126 Zmluvy o fungovaní Európskej Únie (ďalej len „ZFEÚ“) sa stanovuje, že členské štáty sa majú vyhýbať nadmernému deficitu verejných financií, a na tento účel sa stanovuje postup pri nadmernom deficite. Pakt stability a rastu, v ktorom sa v jeho nápravnej časti upravuje postup pri nadmernom deficite, predstavuje rámec pre podporu vládnych politík zameraných na rýchle obnovenie zdravej rozpočtovej pozície so zreteľom na hospodársku situáciu.

               (2)

               Rada 27. apríla 2009 v súlade s článkom 104 ods. 6 Zmluvy o založení Európskeho spoločenstva rozhodla, že v Grécku existuje nadmerný deficit.

               (3)

               Rada 10. mája 2010 prijala na základe článku 126 ods. 9 a článku 136 ZFEÚ rozhodnutie 2010/320/EÚ (2) určené Grécku, ktorým sa Grécko vyzýva k posilneniu a prehĺbeniu fiškálneho dohľadu, ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu najneskôr do roku 2014. Rada stanovila rok 2014 ako lehotu na nápravu nadmerného deficitu a ročné ciele pre deficit verejných financií.

               (4)

               Rozhodnutie Rady 2010/320/EÚ bolo niekoľkokrát významným spôsobom zmenené. Keďže bolo treba urobiť ďalšie zmeny, 12. júla 2011 sa uvedené rozhodnutie rozhodnutím Rady 2011/734/EÚ (3) v záujme zreteľnosti prepracovalo. Následne bolo uvedené rozhodnutie v období medzi 8. júlom 2011 a decembrom 2012 (4) niekoľkokrát významným spôsobom zmenené.

               (5)

               Prudké zhoršenie finančnej situácie Grécka viedlo členské štáty eurozóny k rozhodnutiu poskytnúť mu podporu stability s cieľom zaistiť ochranu finančnej stability eurozóny ako celku v spojení s multilaterálnou pomocou poskytnutou Medzinárodným menovým fondom. Od mája 2010 do júna 2015 mala podpora poskytnutá členskými štátmi eurozóny podobu bilaterálneho úverového nástroja pre Grécko, ako aj pôžičky z Európskeho nástroja finančnej stability („ENFS“). Podporu veriteľov sprevádzala rozsiahla podmienenosť politík, a to vrátane dodržiavania rozhodnutia Rady 2011/734/EÚ a jeho následných zmien zo strany Grécka.

               (6)

               Grécko 8. júla 2015 požiadalo o finančnú pomoc z Európskeho mechanizmu pre stabilitu (ďalej len „EMS“) vo forme trojročného úveru a 12. júla 2015 sa dosiahla dohoda o vecnej podstate týkajúca sa poskytnutia úveru v maximálnej výške 86 000 miliónov EUR pre Grécko. Rada guvernérov EMS poverila 17. júla Európsku komisiu, aby v spolupráci s Európskou centrálnou bankou a s Medzinárodným menovým fondom rokovala o memorande o porozumení, v ktorom sa mala podrobne opísať podmienenosť politík v prípade nástroja finančnej pomoci na obdobie rokov 2015 až 2018 v súlade s článkom 13 ods. 3 zmluvy o EMS.

               (7)

               V súlade s nariadením Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (5), a najmä s jeho článkom 7, členský štát, ktorý žiada o finančnú pomoc z EMS, pripraví program makroekonomických úprav (ďalej len „program“) na schválenie Radou. Takýto program by mal zabezpečiť prijatie súboru reforiem potrebných na zlepšenie udržateľnosti verejných financií a regulačného prostredia.

               (8)

               Program pripravený Gréckom schválila Rada vykonávacím rozhodnutím Rady (EÚ) 2016/544 (6).

               (9)

               V článku 10 ods. 2 písm. b) nariadenia (EÚ) č. 472/2013 sa takisto stanovuje, že v prípade, že sa na členský štát, na ktorý sa na základe článku 7 uvedeného nariadenia vzťahuje program makroekonomických úprav, vzťahuje zároveň aj rozhodnutie na základe článku 126 ods. 9 ZFEÚ o náprave nadmerného deficitu, ročné rozpočtové ciele v jeho programe makroekonomických úprav sa začlenia do rozhodnutia o upozornení na základe článku 5 ods. 1 nariadenia Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (7); okrem toho sa opatrenia prispievajúce k dosiahnutiu týchto cieľov v programe makroekonomických úprav takisto začlenia do rozhodnutia o upozornení v súlade s článkom 5 ods. 1 nariadenia (ES) č. 1467/97. V článku 10 ods. 2 písm. a) nariadenia (EÚ) č. 472/2013 sa ďalej stanovuje, že takýto členský štát nemusí podávať správy podľa článku 5 ods. 1 nariadenia (ES) č. 1467/97. V článku 10 ods. 2 písm. c) nariadenia (EÚ) č. 472/2013 sa napokon stanovuje, že sa uskutoční monitorovanie podľa článku 7 ods. 4 uvedeného nariadenia a členský štát je vyňatý z monitorovania podľa článku 10 ods. 1 a článku 10a nariadenia (ES) č. 1467/97 a monitorovania, ktoré je základom akéhokoľvek rozhodnutia podľa článku 6 ods. 2 uvedeného nariadenia.

               (10)

               V súčasnosti sa ukazuje, že hospodárska činnosť v Grécku bude omnoho slabšia, než sa očakávalo v čase prijatia poslednej zmeny rozhodnutia Rady 2011/734/EÚ v decembri 2012. Očakáva sa, že reálny aj nominálny HDP bude v rokoch 2015 a 2016 na podstatne nižších úrovniach, než sa očakávalo v jarnej prognóze Komisie z roku 2015, a to v dôsledku neistoty v oblastiach relevantných politík, nedostatočného uskutočňovania reforiem, výpadku verejných príjmov, zatvorenia bánk a zavedenia kontrol kapitálu. Komisia v auguste 2015 aktualizovala svoju prognózu rastu HDP vzhľadom na to, že to bolo potrebné na účely rokovaní o memorande o porozumení požadovaného pre program EMS. Podľa tejto prognózy sa predpokladá, že reálny HDP v rokoch 2015 – 2016 klesne o 2,3 %, resp. o 1,3 % (v porovnaní s kladným rastom vo výške 0,5 % a 2,9 % v prognóze z jari 2015 za príslušné roky) predtým, než sa v roku 2017 zvýši o 2,7 % a v roku 2018 o 3,1 %. Z tohto výrazného zhoršenia hospodárskeho scenára v rokoch 2015 – 2016 vyplýva za predpokladu nezmenených politík zodpovedajúce zhoršenie výhľadu v oblasti verejných financií.

               (11)

               Odhaduje sa, že Grécko zlepšilo svoj štrukturálny deficit o 16 percentuálnych bodov HDP z deficitu vo výške 15,2 % v roku 2009 na odhadovaný prebytok 1 % v roku 2014, čím sa zabezpečilo zlepšenie štrukturálneho salda v období 2009 až 2014, ktoré je podstatne vyššie ako požiadavka aspoň 10 percentuálnych bodov HDP odporúčaných pre toto obdobie Radou. V roku 2014 dosiahol deficit verejných financií výšku 3,5 % HDP, čo je jednoznačne pod úrovňou stropu deficitu verejných financií (na základe ESA2010) na rok 2014 vo výške 4,5 % HDP stanoveného v rozhodnutí Rady. Výsledok primárneho salda vo výške 0,4 % HDP však bol výrazne slabší, než sa očakávalo, a nedosiahol cieľ stanovený na 1,5 % HDP v dôsledku kombinácie faktorov vrátane nepriaznivej zmeny hospodárskeho cyklu a súvisiaceho negatívneho vplyvu na rozpočtové príjmy, uvoľnenia fiškálnej politiky a zvýšenej hospodárskej neistoty. Zhoršujúce sa makroekonomické prostredie sprevádzané skončením platnosti dočasných fiškálnych opatrení v roku 2015 znemožnili dosiahnutie cieľa primárneho salda vo výške 3 % HDP v roku 2015 predpokladaného v poslednej zmene rozhodnutia 2011/734/EÚ prijatej v decembri 2012. Fiškálne ciele boli preto významným spôsobom skorigované smerom nadol, pričom sa zohľadnili makroekonomické okolnosti a súčasná fiškálna situácia, aby sa zabránilo prílišnému sprísneniu fiškálnej politiky v krátkodobom horizonte.

               (12)

               Grécko bude zodpovedajúcim spôsobom uskutočňovať nový fiškálny postup založený na cieľoch primárneho prebytku vo výške – 0,25 % HDP v roku 2015, 0,5 % v roku 2016, 1,75 % v roku 2017 a 3,5 % v roku 2018 a neskôr. Vývoj fiškálnych cieľov je v súlade s očakávanými mierami rastu gréckeho hospodárstva, keď prekoná historicky najväčšiu recesiu. Upravený postup znamená, že deficit rozpočtu verejnej správy klesne pod 3 % HDP v roku 2017.

               (13)

               Podľa aktualizovanej prognózy útvarov Komisie týkajúcej sa rastu HDP v nominálnom vyjadrení sa predpokladá, že primárne saldo verejných financií dosiahne v roku 2015 deficit vo výške 7 631 miliónov EUR (4,4 % HDP), v roku 2016 deficit vo výške 6 166 miliónov EUR (3,6 % HDP), v roku 2017 deficit vo výške 4 089 miliónov EUR (2,3 % HDP) a v roku 2018 deficit vo výške 753 miliónov EUR (0,4 % HDP).

               (14)

               Rozpočet na rok 2016, ktorý má prijať grécky parlament, tvorí súčasť strednodobej fiškálnej stratégie na roky 2016 až 2019 s cieľom uskutočniť rozsiahlu a prednostne uskutočňovanú fiškálnu konsolidáciu, ktorá prinesie úspory vo výške viac ako 6 900 miliónov EUR, čo predstavuje takmer 4 % HDP.

               (15)

               Nedokončené záverečné preskúmanie programu ENFS, neuskutočnené splátky dlhovej služby, skončenie platnosti programu ENFS a zavedenie kontrol kapitálu vytvorili nové okolnosti, ktoré viedli k ďalšiemu výraznému zhoršeniu udržateľnosti dlhu. To je zapríčinené nižšími odhadmi rastu, skorigovaním cieľových prebytkov smerom nadol, skorigovaním výšky príjmov z privatizácie smerom nadol, výrazným zhoršením potrieb financovania bankového sektora po zavedení kontrol kapitálu, potrebou vyššej úrovne zúčtovania nedoplatkov po nedostatku likvidity štátu a vplyvom oceňovania kvôli znehodnoteniu eura voči SDR. Následkom tohto vývoja sa očakáva, že pomer dlhu k HDP dosiahne podľa základného scenára v roku 2016 úroveň 198,3 % a následne bude klesať na úroveň 169,3 % v roku 2020, na 154,5 % v roku 2022 a na 115,9 % v roku 2030.

               (16)

               S prihliadnutím na tento vývoj je potrebné aktualizovať postup úprav smerom k náprave nadmerného deficitu. Záväzok prijatý Gréckom sa týka nielen opatrení na fiškálnu konsolidáciu, ale aj tých opatrení, ktoré sú potrebné na posilnenie prostredia priaznivého pre rast a na minimalizáciu prípadných negatívnych sociálnych účinkov.

               (17)

               Každé opatrenie vyžadované vykonávacím rozhodnutím Rady (EÚ) 2016/544 je nápomocné pri dosahovaní požadovanej úpravy rozpočtu. Niektoré opatrenia majú priamy vplyv na rozpočtovú situáciu Grécka, zatiaľ čo iné sú štrukturálne opatrenia, ktorými sa dosiahne zlepšené fiškálne riadenie a zdravšia rozpočtová situácia zo strednodobého hľadiska.

               (18)

               Vzhľadom na uvedené zdôvodnenia sa zdá potrebné skorigovať predchádzajúce ročné rozpočtové ciele a opatrenia prispievajúce k dosiahnutiu týchto cieľov. Nové ročné rozpočtové ciele a opatrenia prispievajúce k dosiahnutiu týchto cieľov sú uvedené vo vykonávacom rozhodnutí Rady (EÚ) 2016/544,

         PRIJALA TOTO ROZHODNUTIE:
   Článok 1
   1.   Grécko odstráni súčasný stav nadmerného deficitu čo najrýchlejšie, najneskôr však do roku 2017.
   2.   Cieľom postupu úprav smerom k náprave nadmerného deficitu je splniť ročné ciele deficitu verejných financií, ako sú stanovené vo vykonávacom rozhodnutí Rady (EÚ) 2016/544, a tento postup bude vychádzať z cieľov primárneho prebytku vo výške – 0,25 % HDP v roku 2015, 0,5 % HDP v roku 2016, 1,75 % HDP v roku 2017 a 3,5 % HDP v roku 2018 a neskôr. Vývoj fiškálnych cieľov je v súlade s očakávanými mierami rastu gréckeho hospodárstva, keď prekoná historicky najväčšiu recesiu. Upravený postup znamená, že deficit rozpočtu verejnej správy klesne pod 3 % HDP v roku 2017.
   3.   Grécko prijme a v plnom rozsahu vykoná všetky fiškálne, hospodárske a štrukturálne nápravné opatrenia zapracované do programu ekonomických a finančných úprav schváleného vykonávacím rozhodnutím Rady (EÚ) 2016/544.
   4.   Grécko bude pripravené prijať ďalšie opatrenia, ak sa naplnia riziká pre rozpočtové plány. Opatrenia na konsolidáciu rozpočtu musia zabezpečiť trvalé zlepšenie štrukturálneho salda verejných financií spôsobom, ktorý podporuje rast.
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Helénskej republike.

      V Bruseli 15. februára 2016

            Za Radu

            predseda

         M.H.P. VAN DAM

      (1)  Tento akt bol pôvodne prijatý len v angličtine a uverejnený v Ú. v. EÚ L 219, 20.8.2015, s. 8.

      (2)  Ú. v. EÚ L 145, 11.6.2010, s. 6.

      (3)  Ú. v. EÚ L 296, 15.11.2011, s. 38.

      (4)  Rozhodnutie Rady 2011/791/EÚ (Ú. v. EÚ L 320, 3.12.2011, s. 28), rozhodnutie Rady 2012/211/EÚ z 13. marca 2012 (Ú. v. EÚ L 113, 25.4.2012, s. 8), rozhodnutie Rady 2013/6/EÚ zo 4. decembra 2012 (Ú. v. EÚ L 4, 9.1.2013, s. 40).

      (5)  Ú. v. EÚ L 140, 27.5.2013, s. 1.

      (6)  Pozri stranu 27 tohto úradného vestníka.

      (7)  Ú. v. ES L 209, 2.8.1997, s. 6.


title: Rozhodnutie Európskeho parlamentu (EÚ) 2016/1545 z 28. apríla 2016 o účtovnej závierke Agentúry Európskej únie pre sieťovú a informačnú bezpečnosť za rozpočtový rok 2014

text:
               14.9.2016

               SK

               Úradný vestník Európskej únie

               L 246/306

         ROZHODNUTIE EURÓPSKEHO PARLAMENTU (EÚ) 2016/1545
   z 28. apríla 2016
   o účtovnej závierke Agentúry Európskej únie pre sieťovú a informačnú bezpečnosť za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre sieťovú a informačnú bezpečnosť za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre sieťovú a informačnú bezpečnosť za rozpočtový rok 2014 spolu s odpoveďou agentúry (1),

               —

               so zreteľom na vyhlásenie (2) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0076/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 526/2013 z 21. mája 2013, ktorým sa zriaďuje Agentúra Európskej únie pre sieťovú a informačnú bezpečnosť (ENISA) a zrušuje nariadenie (ES) č. 460/2004 (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (6) (EÚ, Euratom) č. 966/20123, a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0098/2016),

               1.

               berie na vedomie, že konečná ročná účtovná závierka Agentúry Európskej únie pre sieťovú a informačnú bezpečnosť sa nachádza v prílohe k správe Dvora audítorov;

               2.

               schvaľuje účtovnú závierku Agentúry Európskej únie pre sieťovú a informačnú bezpečnosť za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Agentúry Európskej únie pre sieťovú a informačnú bezpečnosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 223.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 165, 18.6.2013, s. 41.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.